इक मां पुत्र हे। घरा सौखे हे। खाने-पीने दा घाटा नेहा। पुत्र खन्दा-पीन्दा, मस्त-मलंग रौंह्दा ते कोई चिन्ता-फिकर नेईं करदा। ओ पैह्लवान हा चिन्ता, बैह्म कोला बड़ी दूर रौंह्दा हा। नुहाड़ी मां बैह्में दी पटारी ही। बिन्द बी गल्ल होनी तां उसने बैह्म करी-करी अपनी नींदर गोआई ओड़नी। पुत्रा ने बत्हेरा समझाना पर उसने नेईं सुननी। इक दिन पुत्रा ने मां गी आखेआ जे बैह्म-शैह्म किश नेईं हुन्दा ए छड़े पखंड न ते अकली दा घाटा ऐ। तलीम दे घाटे करिऐ। माऊ गी इस गल्ला दी किश चिढ़ लग्गी ते उसने पुत्रा गी बैह्म दा करिशमा दस्सने आस्तै सोची लेआ।